Allaži
Allaži (vācu: Allasch) ir ciems Siguldas novada Allažu pagastā, pagasta centrs. Izvietojies Tumšupes kreisajā krastā 11,5 km no novada centra Siguldas un 59 km no Rīgas. Apdzīvotā vieta izveidojusies pēckara gados 4 km uz ziemeļiem no Allažu muižas centra pie Allažu pagasta valdes un skolas kā kolhoza «Allaži» centrālais ciemats. Allažos atrodas pagasta pārvalde, pamatskola, bērnudārzs, tautas nams, bibliotēka, ģimenes ārsta prakse.